Jangan dikelirukan dengan Syerif.

***Sheriff: Narko Integriti*** ialah sebuah filem misteri ngeri jenayah aksi Malaysia 2024 akan datang arahan Syafiq Yusof dengan skrip dan cerita oleh Syafiq, Nazifdin Nasrudin dan Yusof Haslam terbitan bersama Skop Productions dan Astro Shaw. Dibintangi oleh barisan pelakon ensembel yang diterajui oleh Zul Ariffin sebagai watak tajuk, filem ini dijadualkan akan ditayangkan pada 18 April 2024 selepas Hari Raya Aidilfitri.

Premis
------

> Sheriff, anggota polis dari Jabatan Integriti yang ditugaskan menyelesaikan kes 'Meth Killer. Dia berpasangan dengan Nazri, seorang anggota polis muda dari Jabatan Narkotik. Misi mereka adalah untuk menumpaskan sindiket dadah yang diketuai oleh Tony Ifrit. Sindiket terbabit sering terlepas daripada cengkaman undang-undang, setiap kali menerusi proses penghakiman.
> 
> — Skop Productions dan Astro Shaw

Pelakon
-------

* Zul Ariffin sebagai DSP Sheriff / Sheriffudin Hussein
* Syafiq Kyle sebagai Inspektor Nazri "Meth Killer"
* Aaron Aziz sebagai Tony Ifrit
* Elizabeth Tan sebagai ASP Jennifer Wong
* Azira Shafinaz sebagai ASP Syazlin
* Amir Nafis sebagai Inspektor Farouk
* Kodi Rasheed sebagai Firdaus
* Shaharuddin Thamby sebagai DSP Malik
* Esma Daniel sebagai Superintendan Roslan
* Kamal Affandi Hashim sebagai DSP Hafsham
* Natasya Mahyan sebagai Inspektor Wani
* Hazama Azmi sebagai Inspektor Amirul Asyraff
* Azri Iskandar sebagai Husin
* Hasnul Rahmat sebagai Syed Raht
* Zen Ng sebagai Detektif Hong
* Meynillen Thamil Selvan sebagai Detektif Nagarajah
* Siraj Al Sagoff sebagai Koperal Arkash

Penerbitan
----------

*Sheriff: Narko Integriti* menjadi filem kepolisan kedua arahan Syafiq Yusof selepas *KL Special Force* (2018) dan menandakan kolaborasi ketiga antara Syafiq dan Zul Ariffin selepas *Misteri Dilaila* (2019) dan *Penunggang Agama* (2021). Barisan pelakon lain yang terlibat ialah Syafiq Kyle, Azira Shafinaz, Elizabeth Tan, Aaron Aziz, Shaharuddin Thamby, Kodi Rasheed, Esma Daniel, Hazama Azmi dan Azri Iskandar. Shaharuddin dan Esma sebelum ini pernah berlakon bersama dalam *KL Special Force*, manakala Elizabeth pernah membintangi filem *Misteri Dilaila* dan *Abang Long Fadil 3* (2022), yang kedua-duanya arahan Syafiq. Ini juga merupakan projek filem pertama lakonan bersama Syafiq Kyle dan Azira Shafinaz selepas digandingkan menerusi drama *Married Tapi Benci* (2016) dan *One Cent Thief* (2022). Watak Tony Ifrit pada asalnya ingin diberikan kepada Azhan Rani, namun digantikan oleh Aaron Aziz selepas digugurkan dari *The Original Gangster* (2024).

Dalam satu temubual eksklusif bersama *New Straits Times* pada Jun 2023, Syafiq berkata mengenai filem ini: "*Sheriff* ialah drama aksi polis yang bagus. Bapa saya (Yusof Haslam), yang merupakan penerbit eksekutif bersama, memberi saya idea ini, kerana dia sudah lama mahu saya membuat filem sebegitu". Menurutnya, beliau membesar dengan menonton drama dan filem polis, bukan sahaja *Gerak Khas* malah filem Hollywood seperti *Lethal Weapon* dan *Die Hard*. Beliau juga menjelaskan bahawa *Sheriff* berdasarkan "cerita sebenar polis di Barat serta Hong Kong dan kembali ke tanah air". Beliau turut memastikan pihaknya mendapat barisan bintang yang terdiri daripada nama berbakat dan popular. Syafiq juga mendedahkan bahawa *Sheriff* ialah tajuk kerja dan bercadang mahu menukar tajuk filem itu jika dapat mencari tajuk yang sesuai sebelum memutuskan untuk mengekalkan tajuk filem ini. Penggambaran dijalankan selama lebih 90 hari di Lembah Klang dan Kuala Lumpur, termasuk Bandar Malaysia dan Sungai Besi, dari Februari sehingga Mei 2023.

Syafiq mengakui bapanya amat menyukai filem arahannya, namun tidak berpeluang untuk mempertontonkan filem ini kepada abangnya, Syamsul Yusof.

Keluaran
--------

*Sheriff* pada mulanya diberi klasifikasi 13, namun diberi klasifikasi 16 oleh Lembaga Penapis Filem (LPF). Syafiq berkata: "Filem *Sheriff* tidak ada unsur ganas tapi mungkin sebab konsepnya membabitkan isu mengenai rasuah menyebabkan LPF meletakkan klasifikasi 16 itu".

Treler rasmi filem ini dikeluarkan di saluran YouTube rasmi Skop Productions dan Astro Shaw pada 22 Mac 2024, dan dijadualkan akan ditayangkan di pawagam seluruh Malaysia pada 18 April 2024 selepas Hari Raya Aidilfitri.

Rujukan
-------

1. 1 2  "Filem Sheriff". My Infotaip. 15 Februari 2024. Dicapai pada 1 April 2024.
2. ↑  Abdul Hafiz Ahmad (25 Mac 2024). ""Sheriff" kisah polis yang menangkap polis". Bebas News. Dicapai pada 1 April 2024.
3. ↑  Lee B. Golden III (22 Mac 2024). "SHERIFF: Zul Ariffin Battles The Drug War On Both Sides Of The Badge In The Official Trailer". Film Combat Syndicate. Dicapai pada 1 April 2024.
4. ↑  Dennis Chua (23 Mei 2023). "#Showbiz: Syafiq Yusof to release second star-studded police drama next year". New Straits Times. Dicapai pada 1 April 2024.
5. 1 2 3 4  Dennis Chua (6 Jun 2023). "#Showbiz: New police action adventure film 'Syerif'". New Straits Times. Dicapai pada 1 April 2024.
6. ↑  Ramlah Zainal (24 Mac 2024). "'Ayah suka filem Sheriff, tapi Syamsul belum tonton lagi' - Syafiq Yusof". Harian Metro. Dicapai pada 1 April 2024.
7. ↑  "Syafiq akur filem Sheriff diklasifikasi 16 oleh LPF". Berita Harian. 31 Mac 2024. Dicapai pada 1 April 2024.
8. ↑  Iqbal Yasir (24 Mac 2024). "Trailer Filem Sheriff: Ada "Plot Twist", Syafiq Yusof Jawab Kenapa Dedah Identiti Meth Killer". Siakap Keli. Dicapai pada 1 April 2024.
9. ↑  Mya Amri (22 Mac 2024). "Teaser Sheriff Baru Keluar, Tapi Ramai Dah Tak Sabar Nak Tengok - "Letupnya! Polis Tangkap Polis Ni Yang Mantap"". Astro Gempak. Dicapai pada 1 April 2024.
10. ↑  "Filem Sheriff Di Pawagam". *klapbod.com*. 1 April 2024.

Pautan luar
-----------

* *Sheriff*  di Pangkalan Data Filem Internet (IMDb)

| * l
* b
* s
Syafiq Yusof |
| --- |
| Karya arahan | 

|  |  |
| --- | --- |
| Filem | 
* *SAM: Saya Amat Mencintaimu* (2012)
* *Abang Long Fadil* (2014)
* *Villa Nabila* (2015)
* *Mat Moto* (2016)
* *Desolasi* (2016)
* *Abang Long Fadil 2* (2017)
* *KL Special Force* (2018)
* *Misteri Dilaila* (2019)
* *Rise to Power: KLGU* (2019)
* *Penunggang Agama* (2021)
* *Penunggang Agama 2* (2021)
* *Abang Long Fadil 3* (2022)
* *Polis EVO 3* (2023)
* *Sheriff* (2024)

 |
| Televisyen | 
* *Cinta Dari Marikh* (2015–2016)
* *Special Force: Anarchy* (2023)

 |

 |
| **Buku Wikipedia Buku** |